Нацрт

На основу члана 32. став 1. тачка 3. Закона о локалној самоуправи („Службени гласник РС“ број 129/2007, 83/2014 - други закон, 101/2016 - други закон и 47/2018), члана 6. став 1. тачка 2. Закона о финансирању локалне самоуправе (“Службени гласник РС”, број бр. 62/2006, 47/2011, 93/2012, 83/2016, 104/2016, 99/2013, 125/2014, 95/2015, 91/2016, 96/2017 и 89/2018) и члана 52. став 1. тачка 4. Статута општине Мало Црниће(“Службени гласник општине Мало Црниће”, број 3/2019)

Скупштина општине Мало Црниће на седници одржаној дана \_\_\_\_\_\_\_\_\_\_\_\_\_ 2019.године, донела је

**О Д Л У К У**

**О ЛОКАЛНИМ АДМИНИСТРАТИВНИМ ТАКСАМА**

I ОСНОВНЕ ОДРЕДБЕ

Члан 1.

 Овом одлуком уводе се локалне административне таксе (у даљем тексту: такса) за списе и радње у изворним пословима које обавља Општина Мало Црниће, утврђују се списи и радње за које се уводе таксе, настанак таксене обавезе, обвезник таксе, начин плаћања таксе, повраћај таксе, ослобађање од плаћања таксе и висина таксе.

Члан 2.

 Поједини изрази употребљени у овој одлуци имају следеће значење:

1. „захтев“ јесте предлог, пријава, молба и други поднесак, укључујући и поднеске поднете на обрасцу, односно саопштење које се упућује органу, као и усмено обраћање органу, којим се покреће поступак код органа;

2. „органи“ јесу органи општине Мало Црниће када врше послове из своје изворне надлежности, као и Јавна предузећа, Установе и друге организације којима је поверено обављање одређених послова и вршење јавних овлашћења из изворне надлежности општине Мало Црниће.

3. „тарифа“ јесте тарифа локалних административних такси, која је саставни део ове одлуке.

Члан 3.

 За списе и радње у управним стварима, као и за друге списе и радње код органа, плаћају се таксе по одредбама ове одлуке.

 Износи такси прописани су Тарифом.

Члан 4.

 Такса се не може наплатити ако Тарифом није прописана, нити се може наплатити у износу већем или мањем од прописаног.

II НАСТАНАК ТАКСЕНЕ ОБАВЕЗЕ

Члан 5.

Ако Тарифом није друкчије прописано, таксена обавеза настаје:

1. за захтеве у тренутку њиховог подношења;

2. за решења, дозволе и друге исправе у тренутку подношења захтева за њихово издавање;

3. за управне радње у тренутку подношења захтева за извршење тих радњи.

Члан 6.

 Такса се плаћа у тренутку настанка таксене обавезе, ако овом одлуком није друкчије прописано.

III ОБВЕЗНИК ТАКСЕ

Члан 7.

 Обвезник таксе (у даљем тексту: обвезник) јесте лице које се захтевом обраћа органу ради покретања управног, односно другог поступка код органа.

 Ако за прописану таксу постоји више обвезника, њихова обавеза је солидарна.

IV НАЧИН УТВРЂИВАЊА ВРЕДНОСТИ ПРЕДМЕТА РАДИ ПЛАЋАЊА ТАКСЕ

Члан 8.

 Ако се на захтев обвезника издаје решење, исправа, документ или писмено у више примерака, за други и сваки следећи примерак плаћа се такса у висини 50% таксе за први примерак, ако овом одлуком није друкчије прописано.

Члан 9.

 Ако у поступку један или више обвезника поднесу више захтева који имају исти правни основ а доноси се једно решење такса се плаћа за сваки појединачни захтев, ако Тарифом није друкчије одређено.

Члан 10.

 Ако је Тарифом прописано да се такса плаћа према вредности предмета, основица за обрачун таксе је вредност предмета назначена у захтеву којим се покреће поступак.

 Ако вредност предмета није назначена у захтеву или је назначена мања вредност од стварне, вредност предмета из става 1. овог члана утврдиће решењем орган који води поступак.

V НАЧИН ПЛАЋАЊА ТАКСЕ

Члан 11.

 Такса се плаћа у новцу.Таксе за списе и радње органа плаћају се у динарима у износима прописаним Тарифом.

 Обвезник је дужан да уз захтев приложи одговарајући доказ да је таксу платио. Доказ о уплати одговарајуће таксе придружује се предмету.

Члан 12.

 Такса се плаћа у прописаном износу за захтев и за списе и радње које се у вези са тим захтевом доносе, односно врше, ако овом одлуком није друкчије прописано.

Члан 13.

 У решењу или другој исправи за коју је такса плаћена, означава се да је такса плаћена, износ таксе који је плаћен и тарифни број по којем је такса плаћена.

Члан 14.

 Ако обвезник који је дужан да плати таксу, органу непосредно поднесе захтев уз који није приложен доказ о плаћеној такси у прописаном износу, осим у случају уплате у готовом новцу, одговорно лице органа надлежног за пријем захтева затражиће од обвезника да поднесе доказ о уплати прописане таксе у року од десет дана од дана подношења захтева и упозорити га на последице неплаћања таксе, о чему се на поднетом захтеву сачињава забелешка.

 Ако захтев, уз који није приложен доказ о плаћеној такси у прописаном износу стигне поштом, одговорно лице органа надлежног за пријем захтева позваће обвезника писменом опоменом да, у року од десет дана од дана пријема опомене, плати прописану таксу и таксу за опомену и упозорити га на последице неплаћања таксе.

 Ако обвезник у року из става 1. и 2. овог члана не поднесе доказ да је такса уплаћена у прописаном износу, наплата прописане таксе и таксе за опомену из става

2. овог члана врши се пре уручења затраженог решења или друге исправе, односно пре саопштења обвезнику да је радња извршена.

 Ако обвезник из става 1. и 2. овог члана не поднесе доказ да је прописана такса, као и такса за опомену, уплаћена, надлежни орган ће обавестити обвезника када спис буде донет , односно радња извршена и, ако таксе не буду уплаћене и доказ о томе достављен надлежном органу, по истеку десет дана од дана обавештења обавестити надлежну организациону јединицу за послове локалне пореске администрације и приложити потребне доказе, ради покретања поступка принудне наплате.

Члан 15.

 За захтеве који без приложеног доказа о плаћеној такси у прописаном износу стигну поштом из иностранства, уручење затраженог решења или друге исправе, односно саопштење обавезнику да је радња извршена, извршиће се по пријему тог доказа.

Члан 16.

 `

 Такса се уплаћује на прописани уплатни рачун јавних прихода 840-742251843-73 са позивом на број 97 94066.

VI ПОВРАЋАЈ ТАКСЕ

Члан 17.

 Обвезник који је платио таксу коју није био дужан да плати или је таксу платио у износу већем од прописаног или је таксу платио за радњу коју орган из било којих разлога није извршио, има право на повраћај таксе.

Члан 18.

 Поступак за повраћај таксе покреће се на захтев обвезника и исти је ослобођен плаћања таксе.

Члан 19.

 О захтеву за повраћај таксе одлучује орган који је решавао по захтеву.

Члан 20.

 У погледу повраћаја, камате, принудне наплате, застарелости и осталог што није посебно прописано овом одлуком, сходно се примењују прописи којима се уређује порески поступак и пореска администрација.

VII ОСЛОБОЂЕЊА ОД ПЛАЋАЊА ТАКСЕ

Члан 21.

Ослобађају се плаћања таксе:

1) органи, организације и институције Републике Србије;

2) органи и организације аутономних покрајина, односно јединица локалне самоуправе;

3) организације обавезног социјалног осигурања;

4) установе основане од стране Републике Србије, аутономних покрајина, односно јединица локалне самоуправе;

5) цркве и верске заједнице, регистроване у складу са Законом о црквама и верским заједницама;

6) Црвени крст Србије; и

7) лица која су корисници социјалне помоћи Центра за социјални рад, што доказују решењем Центра.

Члан 22.

Не плаћа се такса за:

1) списе и радње у поступцима који се воде по службеној дужности;

2) списе и радње у поступку за повраћај више или погрешно плаћених јавних прихода, као и за рефундацију јавних прихода;

3) списе и радње у поступку за исправљање грешака у решењима, другим исправама и службеним евиденцијама;

4) пријаве и прилоге уз њих за утврђивање јавних прихода, списе и радње у поступку за утврђивање смањења катастарског прихода због елементарних непогода, биљних болести, штеточина и других ванредних догађаја, као и списе и радње за остваривање законом прописаних пореских подстицаја и ослобођења код плаћања јавних прихода;

5) списе и радње за остваривање права из обавезног социјалног осигурања, социјалне заштите, борачко-инвалидске заштите и заштите цивилних инвалида рата, односно права у складу са прописима којима се уређује финансијска подршка породици са децом;

6) списе и радње у вези са предшколским и школским васпитањем и образовањем, образовањем студената, стручним усавршавањем, односно преквалификацијом;

7) списе и радње, као и прилоге који се морају поднети уз захтев, у вези са регулисањем

војне обавезе;

8) списе и радње у поступку за сахрањивање;

9) поднеске упућене органима за представке и притужбе;

10)списе и радње у поступку за заснивање радног односа и остваривање права по том основу;

11)списе и радње за које је ослобођење од плаћања таксе уређено међународним уговором;

12)списе и радње у поступку за састављање, односно исправљање бирачких спискова, као и спискова за кандидовање;

13)списе и радње за које је ослобођење од плаћања таксе посебно прописано Тарифом;

14)за потврду о пријему захтева;

15)за потврду о правоснажности или извршности која се ставља на управни акт.

Члан 23.

 Ако је поступак покренут на захтев више обвезника, од којих су неки ослобођени плаћања таксе, таксу у том поступку плаћа обвезник који није ослобођен плаћања таксе.

Члан 24.

 Страни држављани, под условом узајамности, имају право на таксено ослобођење за истородне списе и радње као и држављани Републике Србије у држави чији је страно лице држављанин.

Члан 25.

 У решењу, исправи, документу или писменом, који се издаје без плаћања таксе, мора се означити сврха издавања и основ ослобођења од плаћања таксе.

 Решење, исправа, документ или писмено из става 1. овог члана може се користити само у сврху за коју је издато.

VIII ПОСЕБНЕ ОДРЕДБЕ

Члан 26.

 Динарски износи такси из Тарифе усклађују се годишње, са годишњим индексом потрошачких цена, које објављује Републички орган надлежан за послове статистике, при чему се заокруживање врши тако што се износ до пет динара не узима у обзир, а износ преко пет динара заокружује се на десет динара.

 Приликом усклађивања динарских износа такси, у складу са ставом 1. овог члана, основица за усклађивање су последњи објављени усклађени динарски износи такси.

 Усклађене динарске износе такси из става 1. овог члана објављују се „Службеном гласнику општине Мало Црниће“.

 Објављени усклађени динарски износи такси из става 3. овог члана примењују се од првог дана наредног месеца од дана објављивања у „Службеном гласнику општине Мало Црниће“.

IX КАЗНЕНЕ ОДРЕДБЕ

Члан 27.

 Новчаном казном од 10.000,00 динара казниће се за прекршај одговорно лице у органу из члана 2. ове одлуке ако:

1. у решењу или другој исправи, за коју је такса плаћена, не означи да је такса плаћена, износ таксе који је плаћен и тарифни број по којем је такса плаћена;

2. не обавести обвезника који је захтев поднео без доказа о плаћеној такси у прописаном износу, да је дужан да плати прописану таксу и да о томе поднесе доказ, односно ако таксу не наплати у прописаном износу пре уручења затраженог решења или друге исправе, односно пре саопштења обвезнику да је радња извршена, односно ако у прописаном року не обавести пореску управу ради покретања поступка принудне наплате таксе

3. по захтевима који, без доказа о плаћеној такси у прописаном износу, стигну поштом из иностранства, обвезнику уручи затражено решење или другу исправу, односно саопштење да је радња извршена

4. у решењу, исправи, документу и другом писмену који се издају без плаћања таксе, не означи сврху издавања и основ ослобођења од плаћања таксе.

 Новчаном казном од 10.000,00 динара казниће се за прекршај одговорно лице у органу, ако у поступку пред тим органом омогући коришћење решења, исправе, документа или писменог које је, у складу са одлуком, издато без плаћања таксе, за сврху за коју није издато.

X ПРЕЛАЗНЕ И ЗАВРШНЕ ОДРЕДБЕ

Члан 28.

 За списе и радње у управним стварима и за друге списе и радње органа за таксене обавезе које су настале, а нису плаћене до дана ступања на снагу ове одлуке, такса се плаћа у складу са одлуком која је била на снази у време настанка таксене обавезе, ако је то повољније за обвезника.

Члан 29.

 Даном ступања на снагу ове Одлуке престаје да важи Одлука о локалним административним таксама („Службени гласник општине Мало Црниће“, бр. 2/09 и 4/10).

Члан 30.

 Ова одлука ступа на снагу наредног дана од дана објављивања у „Службеном гласнику општине Мало Црниће а примењује се од 01.01.2020.године.

**СКУПШТИНА ОПШТИНЕ МАЛО ЦРНИЋЕ**

**Број: \_\_\_\_\_\_\_\_\_\_\_\_\_**

**Датум: \_\_\_\_\_\_\_\_\_\_\_**

**Мало Црниће**

**ПРЕДСЕДНИК СКУПШТЕ**

 **Горанка Стевић**

### ТАРИФА ЛОКАЛНИХ АДМИНИСТРАТИВНИХ ТАКСИ

### I ЗАХТЕВИ

### Тарифни број 1.

|  |  |
| --- | --- |
| 1.За захтев, ако овом одлуком није друкчије прописано | 100,00 |
| 2.За захтев за давање тумачења, објашњења, односно мишљења о примени градских прописа. | 300,00 |

Напомена:

Такса из овог тарифног броја не плаћа се:

1.за накнадни поднесак којим обвезник захтева брже поступање по раније поднетом захтеву,

када је издавање списа, односно вршење радње по том захтеву ослобођено плаћања таксе у складу са овом одлуком,

2.за захтев за приступ информацијама од јавног значаја, у складу са законом којим се уређује слободан приступ информацијама од јавног значаја,

 3.за захтеве за остваривање права на премије (подстицање пољопривредне производње).

**II ПРАВНИ ЛЕКОВИ**

**Тарифни број 2.**

|  |  |
| --- | --- |
| 1.За жалбу на акта која су донета по захтеву странке, ако овомодлуком није другачије прописано | 100,00 |
| 2.За ванредне правне лекове | 300,00 |

Напомена:

Ако се у истој управној ствари подноси једна жалба против више решења, такса из овог тарифног броја плаћа се према броју решења која се оспоравају жалбом.

Такса за жалбу из овог тарифног броја плаћа се када је, у складу са прописима, за одлучивање по жалби надлежан орган из члана 3. ове Одлуке.

### III РЕШЕЊА

###  Тарифни број 3.

|  |  |
| --- | --- |
| 1.За решења и друга акта, ако овом одлуком није друкчијепрописано. | 150,00 |

Напомена:

Ако се решење доноси по захтеву више лица, такса из овог тарифног броја плаћа се према броју обвезника којима се решење уручује.

Такса за решење из овог тарифног броја, које се доноси по жалби, плаћа се када је, у складу са прописима, за одлучивање по жалби надлежан орган из члана 3. ове одлуке.

**IV УВЕРЕЊА**

**Тарифни број 4.**

|  |  |
| --- | --- |
| 1.За уверење, односно потврду, ако овом одлуком није друкчије прописано | 170,00 |

Напомена:

Такса из овог тарифног броја не плаћа се за: уверење, односно потврду, коју орган издаје странци, сведоку, вештаку или тумачу, да су присуствовали расправи, односно увиђају, ако су они били обавезни да присуствују и ако им то уверење, односно потврда служи искључиво ради правдања

изостанка са рада.

**V ПРЕПИСИ И РАЗГЛЕДАЊЕ СПИСА**

**Тарифни број 5.**

|  |  |
| --- | --- |
| **1.**За препис акта, односно списа, код органа, по полутабаку оригинала | 300,00 |
| **2.**За разгледање списа код органа  | 200,00 |

Напомена:

Под преписом из овог тарифног броја подразумева се и издавање фотокопије односно штампање акта, односно списа из меморије рачунара или писаће машине.

Полутабаком, у смислу ове одлуке, сматра се лист хартије од две стране формата А4 или мањег.

**VI ОПОМЕНА**

**Тарифни број 6.**

|  |  |
| --- | --- |
| 1.За опомену којом се обвезник позива да плати таксу | 150,00 |

### VII СПИСИ И РАДЊЕ У ОБЛАСТИ УРБАНИЗМА И

###  ГРАЂЕВИНСКИХ ПОСЛОВА

### Тарифни број 7.

### За списе и радње из области урбанизма и грађевинских послова плаћа се такса, и то:

###

|  |  |
| --- | --- |
| 1**. Информација о локацији**  | 600,00  |
| 2**. Локацијски услови**  |    |
| За објекте категорије A  | 800,00  |
| За објекте категорије Б  | 1.200,00  |
| За објекте категорије В | 1.300,00  |
| За објекте категорије Г  | 1.500,00  |
| **3. Потврда пројекта парцелације и препарцелације**  | 1.000,00   |
| **4. издавање и измена решења о грађевинској дозволи** |    |
| За објекте категорије A  | 1.000,00  |
| За објекте категорије Б  | 2.000,00  |
| За објекте категорије В | 2.400,00  |
| За објекте категорије Г  | 2.800,00  |
| **5. издавање и измена решења о одобрењу извођења радова (чл.145. ЗПИ)** |  |
| За објекте категорије A  | 800,00  |
| За објекте категорије Б  | 1.000,00  |
| За објекте категорије В | 1.200,00  |
| За објекте категорије Г  | 1.400,00  |
| **6. издавање и измена решења о привременој грађевинској дозволи** |  |
| За објекте категорије A  | 1.000,00  |
| За објекте категорије Б  | 2.000,00  |
| За објекте категорије В | 2.400,00  |
| За објекте категорије Г  | 2.800,00  |
| **7. за потврду о пријави радова**  |  |
| За објекте категорије A  | 500,00  |
| За објекте категорије Б  | 800,00  |
| За објекте категорије В | 1.100,00  |
| За објекте категорије Г  | 1.400,00  |
| **8. за потврду о пријему изјаве о завршетку израде темеља** |  |
| За објекте категорије A  | 500,00  |
| За објекте категорије Б  | 800,00  |
| За објекте категорије В | 1.100,00  |
| За објекте категорије Г  | 1.400,00  |
| **9. за потврду о пријему изјаве о завршетку објекта у конструктивном смислу** |  |
| За објекте категорије A  | 500,00  |
| За објекте категорије Б  | 800,00  |
| За објекте категорије В | 1.100,00  |
| За објекте категорије Г  | 1.400,00  |
| **10. подношење захтева за давање сагласности на техничку документацију у погледу мера заштите од пожара** | 300,00 |
| **11. подношење захтева за прикључење објекта на инфраструктуру** | 300,00 |
| **12. за издавање и измену решења којим се одобрава употреба објекта** |  |
| За објекте категорије A  | 1.000,00  |
| За објекте категорије Б  | 1.500,00  |
| За објекте категорије В | 2.000,00  |
| За објекте категорије Г  | 2.500,00  |
| **13. за потврђивање урбанистичког пројекта** | 10.000,00 |
| **14. за потврђивање пројекта исправке граница суседних парцела** | 5.000,00 |

###

### VIII СПИСИ И РАДЊЕ ИЗ ОБЛАСТИ

### ИМОВИНСКО-ПРАВНИХ ПОСЛОВА

### Тарифни број 8.

|  |  |
| --- | --- |
| 1. Решења и други акти који се доносе на основу Одлуке о грађевинском земљишту (отуђење грађевинског земљишта, давање у закуп грађевинског земљишта, размена грађевинског земљишта, деоба грађевинског земљишта, установљавање права службености, давање сагласности, измена решења) | 1.000,00 |
| 2. Решење о конверзији права коришћења грађевинског земљишта у право својине уз накнаду | 1.000,00 |
| 3. Решење о одређивању земљишта за редовну употребу објекта у посебним случајевима | 1.000,00 |

**IX СПИСИ И РАДЊЕ ИЗ ОБЛАСТИ САОБРАЋАЈА**

**И КОМУНАЛНИХ ПОСЛОВА**

**Тарифни број 9.**

|  |  |
| --- | --- |
| 1.За издавање акта о испуњености услова за обављање ауто-такси превоза путника по возилу | 2.500,00 |
| 2.За естетски преглед возила издавање решења једанпут годишње, као и за свако ново возило | 300,00 |
| 3.За издавање такси дозволе | 1.000,00 |
| 4.За доношење решења о привременом заузећу јавних површина  |  |
| -за раскопавање јавних површина | 1.000,00 |
| -за обележавање регулационе линије по часу | 500,00 |

**X СПИСИ И РАДЊЕ ИЗ ОБЛАСТИ ПРИВРЕДЕ**

**Тарифни број 10.**

|  |  |
| --- | --- |
| 1.За издавање решења о продужетку радног времена угоститељских објеката | 300,00 |

**XI ОСТАЛИ СПИСИ И РАДЊЕ**

**Тарифни број 11.**

|  |  |
| --- | --- |
| 1. За обављање закључења брака у службеним просторијама  | 500,00  |
| 2. За обављање закључења брака ван службених просторија радним данима  | 1.500,00 |
| 3. За обављање закључења брака ван службених просторија нерадним данима (субота и недеља) | 3.000,00 |
| 4.За доношење решења о промени личног имена | 5.000,00 |
| 5. Доношење решња о враћању презимена после развода брака | 500,00 |
| 6. Административна извршења |  |
| -за физичка лица | 1.000,00 |
| -за правна лица | 3.000,00 |

**XII УСЛУЖНЕ РАДЊЕ**

**Тарифни број 12.**

|  |  |
| --- | --- |
| 1.Фотокопирање |  |
| - А4 једнострано од 1-10 страница | 5,00 |
| - А4 једнострано од 11 и више страница | 4,00 |
| - А4 двострано од 1-10 страница | 8,00 |
| - А4 двострано од 11 и више страница | 6,00 |
| - А3 једнострано од 1-10 страница | 10,00 |
| - А3 једнострано од 11 и више страница | 8,00 |
| - А3 двострано од 1-10 страница | 15,00 |
| - А3 двострано од 11 и више страница | 10,00 |
| 2.Коришћење сале |  |
| Коришћење велике сале радним даном до 2 сата | 2.000,00 |
| Коришћење велике сале радним даном више од 2 сата | 3.000,00 |
| Коришћење велике сале викендом и у дане празника | 3.000,00 |
| Коришћење велике сале викендом и у дане празника са услугом грејања и озвучења | 5.000,00 |
| Коришћење мале сале радним даном | 1.000,00 |
| Коришћење мале сале викендом и у дане празника | 2.000,00 |

**ОБРАЗЛОЖЕЊЕ**

**ПРАВНИ ОСНОВ**

Чланом 6. Закона о финансирању локалне самоуправе („Сл.гласник РС“ бр. 62/2006, 47/2011, 93/2012, 99/2013, 125/2014, 95/2015, 83/2016, 91/2016, 104/2016, 96/2017 и 89/2018) прописано је да јединици локалне самоуправе припадају изворни приходи остварени на њеној територији, поред осталих и локалне административне таксе.

Чланом 9.Закона о финансирању локалне самоуправе прописано је да скупштина јединице локалне самоуправе може уводити локалне административне таксе за списе и радње у управним стварима, као и за друге списе и радње које органи јединице локалне самоуправе издају, односно обављају у оквиру послова из своје изворне надлежности.

**РАЗЛОЗИ ДОНОШЕЊА ОДЛУКЕ**

 Oвoм Oдлукoм урeђуjу сe лoкaлнe aдминистрaтивнe тaксe за списе и радње у изворним пословима које обавља општина Мало Црниће. Услед измена законских прописа поједине таксе које су су до сада биле утврђене одлуком о административним таксама више не могу да се примењују с обзиром да се за њих наплаћује републичка административна такса или поједине послове општина обавља као поверене послове.

Одсек за локални економски развој, локалну пореску администрацију и инспекцисјке послове је остварио сарадњу са службама Општинске управе општине Мало Црниће које пружају јавну услугу у погледу утврђивања такси и сачинио је предлог ове Одлуке. Списи и рaдњe зa кoje сe плaћa тaксa, кao и висинa тaксe утврђуje сe Taксeнoм тaрифoм, кoja чини сaставни дeo oвe oдлукe. Такса се плаћа у прописаном износу за захтев и за списе и радње које се у вези са тим захтевом доносе, односно врше.

Тaксeнa oбaвeзa нaстaje: за захтеве у тренутку њиховог подношења;за решења, дозволе и друге исправе у тренутку подношења захтева за њихово издавање; за управне радње у тренутку подношења захтева за извршење тих радњи.

Чланом 21. и 22.Одлуке прописани су случајеви ослобођења од плаћања таксе као и случајеви када се локална административна такса не плаћа.

Обрадио:

Одсек за лер,лпа и инспекцијске послове